# PRILOG 1

**TEHNIČKE SPECIFIKACIJE**

Predmet nabave: Opskrba električnom energijom Grada Poreča-Parenzo, gradskih tvrtki i proračunskih korisnika

TEHNIČKI UVJETI:

Predmet nabave je ugovaranje opskrbe električnom energijom povlaštenog kupca - na vremensko razdoblje od 4 (četiri) godine.

Cilj ovih tehničkih uvjeta je propisati uvjete, postupke i obaveze Ponuditelja za opskrbu električnom energijom (Opskrbljivača) sukladno Zakonu o energiji („Narodne novine“ 120/12,14/14), Zakonu o dopuni Zakona o energiji („Narodne novine“ 95/15, 102/15), Zakonu o tržištu električne energije („Narodne novine“ 22/13), Zakonu o izmjenama i dopunama Zakona o tržištu električne energije („Narodne novine“ 95/15, 102/15), Općim uvjetima za korištenjem mreže i opskrbu električnom energijom („Narodne novine“ 85/15), te ostalim zakonskim propisima i direktivama iz tog područja.

OBRAČUNSKI ELEMENTI I NAČIN OBRAČUNA

Obračunski elementi na temelju kojih će se vršiti obračun opskrbe električne energije su:

* + radna energija (kWh)
  + angažirana snaga u doba više tarife (kW)
  + naknada za poticanje proizvodnje iz obnovljivih izvora
  + trošarina za neposlovnu uporabu električne energije

Radna energija u (kWh) se određuje mjerenjem. Tarifne stavke za prodaju električne energije utvrđuju se obzirom na tarifni model mjernog mjesta i obzirom na doba dana i dijele se na: (RVT), sukladno troškovniku - po višim dnevnim tarifnim stavkama obračunava se električna energija isporučena u vremenu od 07 do 21 sat u razdoblju kada se koristi zimsko računanje vremena, odnosno od 08 do 22 sata u razdoblju kada se koristi ljetno računanje vremena, (RNT), sukladno troškovniku - po nižim dnevnim tarifnim stavkama obračunava se električna energija isporučena u vremenu od 21 do 07 sati slijedećeg dana u razdoblju kada se koristi zimsko računanje vremena, odnosno od 22 do 08 sati slijedećeg dana u razdoblju kada se koristi ljetno računanje vremena,

(RJT) - za jednotarifne stavke obračunava se električna energija isporučena na mjernom mjestu koje je opremljeno jednotarifnim brojilom.

Iznos troška radne energije izračunava se množenjem iznosa radne energije s odgovarajućom tarifnom stavkom koja se iskazuje kao jedinična cijena radne energije.

Angažirana snaga u doba više tarife u kW je najveće opterećenje koje se ostvari u trajanju od 15 minuta tijekom mjesečnog obračunskog razdoblja.

Opskrbljivač mora kao obračunski element predvidjeti i Naknadu za poticanje proizvodnje iz obnovljivih izvora (OIE) sukladno Uredbi o naknadama za poticanje proizvodnje električne energije iz obnovljivih izvora energije i kogeneracije („Narodne novine“ 128/13), te trošarinu za neposlovnu uporabu električne energije („Narodne novine“ 22/2013, 32/2013, 81/2013).

OBRAČUNSKO RAZDOBLJE

Obračunsko razdoblje za koje će Opskrbljivač obračunavati električnu energiju iznosi 30+/-3 dana, a na temelju stvarne potrošnje električne energije.

CIJENE

Opskrbljivač će u troškovnik upisati jediničnu cijenu bez PDV za slijedeće obračunske elemente na osnovu kojih će se vršiti obračun opskrbe električne energije:

* + radna energija u doba više dnevne tarifne stavke (RVT) u jedinici mjere (kn/kWh)
  + angažirana snaga u doba više tarife (kW) u jedinici mjere (kn/kW)
  + radna energija u doba niže dnevne tarifne stavke (RNT) u jedinici mjere (kn/kWh)
  + radna energija jednotarifne stavke (RJT) u jedinici mjere (kn/kWh)
  + naknadu za poticanje proizvodnje iz obnovljivih izvora (OIE) (kn/kWh).
  + trošarina za neposlovnu uporabu električne energije (kn/kWh)

Jedinična cijena obračunskih elemenata treba sadržavati sve troškove Opskrbljivača na mjestu isporuke električne energije. Iznos naknade za poticanje proizvodnje iz obnovljivih izvora energije

(OIE) i Trošarina za neposlovnu uporabe električne energije prikazuju se odvojeno od cijene ostalih obračunskih elemenata, kao zasebna stavka u troškovniku.

Opskrbljivač će u troškovnik upisati ukupni iznos troška radne energije izračunat množenjem ukupnog iznosa radne energije po tarifnim stavkama s jediničnom cijenom odgovarajuće tarifne stavke, ukupni

iznos troška za naknadu za poticanje proizvodnje iz obnovljivih izvora energije (OIE) izračunat množenjem ukupnog iznosa radne energije za sve tarifne stavke sa jediničnom cijenom naknade, te ukupan iznos trošarine za neposlovnu uporabu električne energije izračunat množenjem ukupnog iznosa radne energije za sve tarifne stavke sa jediničnom cijenom naknade.

Pri obračunu preuzete radne energije njihove veličine zaokružuju se na cijele brojeve.

Cijene stavki iz Troškovnika ne sadrže tarifne stavke za korištenje mreže/sustava sadržane u člancima 36. – 39. Općih uvjeta za korištenje mreže i opskrbu električnom energijom („Narodne novine“ 85/15), niti druga davanja koja određuju nadležne državne institucije.

Opskrbljivač ima pravo promijeniti cijenu obračunskih elemenata električne energije ako nakon sklapanja ugovora dođe do povećanja godišnjeg indeksa potrošačkih cijena kojeg utvrđuje Državni zavod za statistiku za svaku kalendarsku godinu i objavljuje na svojoj Internetskoj stranici.

Opskrbljivač je ovlašten promijeniti cijenu obračunskih elemenata jednom godišnje i to u siječnju svake kalendarske godine, tako promijenjena cijena električne energije počinje se primjenjivati istekom roka od 15 dana od objave o promjeni cijene obračunskih elemenata na internetskoj stranici Opskrbljivača.

Ako donese odluku o promjeni cijena obračunskih elemenata Opskrbljivač je dužan o tome obavijestiti Naručitelja pisanim putem, do kraja siječnja kalendarske godine u kojoj je izvršena promjena cijena, a najmanje 15 dana prije početka primjene promijenjenih cijena obračunskih elemenata.

Iznos promijenjene cijene obračunskih elemenata jednak je umnošku ugovorene cijene obračunskih elemenata sa vrijednošću godišnjeg indeksa potrošačkih cijena u odnosu na prethodnu godinu, kojeg Državni zavod za statistiku objavi do kraja siječnja godine u kojoj se obavlja indeksacija, za prethodnu godinu, podijeljenim sa brojem 100.

Ako Naručitelj nije suglasan sa promjenama cijena obračunskih elemenata, dužan je u roku od 15 dana od dana objave namjeravane promjene cijena obavijestiti Opskrbljivača pisanim putem o raskidu ugovora.